|  |  |  |  |
| --- | --- | --- | --- |
|  |  |  |  |
| **И З В Р Ш И Т Е Л** |  |  | **Образец бр.66** |
| **Снежана Андреевска** |  |  |  |
| **именуван за подрачјето на** |  |  |  |
| **Основен Кривичен суд Скопје** |  |  | **И.бр.1853/21** |
| **Основен Граѓански суд Скопје** |  |  |  |
| **Бул. Кузман Јосифовски Питу бр. 28/5-11** |  |  |  |
| **тел.02 2463 026** |  |  |  |
|  |  |  |  |

Заменик извршител Зорица Симиќ постапувајќи како заменик на Извршителот Снежана Андреевска од Скопје врз основа на барањето за спроведување на извршување од заложен доверител Комерцијална банка АД Скопје од Скопје со ЕДБ 4030989254937 и седиште на ул. Орце Николов бр. 3, засновано на извршната исправа Солемнизација-Потврда на приватна исправа Договор за залог на недвижен имот со својство на извршна исправа ОДУ бр. 279/19 од 10.10.2019 на Нотар Кристина Костовска, против должникот Друштво за угостителство, трговија и услуги РЕСТОРАН ТРИ БИСЕРИ ДООЕЛ Скопје од Скопје со ЕДБ 4032012518335 и седиште на Бул. Јане Сандански бр. 7 Аеродром и заложниот должник Цанка Станојевиќ од Скопје со живеалиште на бул.АСНОМ бр. 114-5 (огласена за законски наследник на заложниот должникот Радимир Станојевиќ – бивш од Скопје со Решение Он.нов.бр.1059/21 УДР бр.23/21 од 09.07.2021 година на Нотар Фатмир Ајрули), за спроведување на извршување, на ден 14.08.2023 година го донесува следниот:

**З А К Л У Ч О К**

**ЗА УСНА ЈАВНА ПРОДАЖБА**

**(врз основа на членовите 179 став (1), 181 став (1) и 182 став (1) од Законот за извршување)**

**СЕ ОПРЕДЕЛУВА** ПРВА продажба со усно јавно наддавање на недвижноста означена како:

- КП.бр.186, дел: /, адреса(улица и куќен број на зграда): J.Сандански, број на зграда 1, намена на зграда преземена при конверзија на податоците од стариот систем: Б4 – деловни простории, влез 1, кат МА, број 1, намена на посебен/заеднички дел од зграда – ДП, внатрешна површина 317 м2;

со право на сопственост на заложниот должник Цанка Станојевиќ, запишани во Имотен лист бр.40024 за КО КИСЕЛА ВОДА 2, при АКН – Центар за катастар на недвижности Скопје, со сите припадоци, прирастоци, доградби и надградби, сега и во иднина, кои се состојат од делови од објектот со незапишани права содржани во Геодетски елаборат за идентификација на надвижност бр.0808-173/3 од 07.11.2022 год. на ДИИП ГЕО АПРОУЗЛ ДООЕЛ Скопје, попишани на ден 19.07.2023 год. со Записник за попис на недвижност по чл.239-а од ЗИ под И.бр.1853/21 и тоа: дел од просторија која на лице место претставува дел од отворен ресторански простор, означена како просторија број 2 со површина од 10м2; дел од ходник, кој е означен со број 17 со површина од 1м2; просторија која на лице место претставува остава - помошна просторија, означена со бр.18 со површина од 21м2; просторија која на лице место претставува остава - помошна просторија, означена со бр.19 со површина од 16м2; дел од кујната, која е означена како просторија број 3, со површина од 14м2; просторија која на лице место претставува остава - помошна просторија, означена со бр.15 со површина од 10м2; просторија која на лице место претставува остава - помошна просторија, означена со бр.16 со површина од 52м2.

Продажбата ќе се одржи на ден 19.09.2023 година во 10:00 часот во просториите на Извршителот Снежана Андреевска од Скопје на адреса бул.Кузман Јосифовски Питу бр.28-5/11.

Почетната вредност на недвижноста, утврдена со заклучок на извршителот И.бр.1853/21 од 10.08.2023 год. изнесува 388.739,00 ЕУР во денарска противвредност по среден курс на НБРСМ на денот на продажбата , под која недвижноста не може да се продаде на првото јавно наддавање.

Недвижноста е оптоварена со следните товари и службености:Хипотека во корист на Комерцијална Банка АД Скопје.

Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето на зградата односно станот.

На јавното наддавање можат да учествуваат само лица кои претходно положиле гаранција која изнесува 1/10 (една десеттина) од утврдената вредност на недвижноста.

Уплатата на паричните средства на име гаранција се врши на жиро сметката од извршителот со бр. 210065586400209 која се води кај НЛБ Банка АД Скопје и даночен број 5032010500238.

Данокот на промет на недвижности и други трошоци во врска со пренос на правото на сопственост паѓаат на товар на купувачот.

На понудувачите чија понуда не е прифатена, гаранцијата им се враќа веднаш по заклучувањето на јавното наддавање.

Најповолниот понудувач - купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а средствата од положената гаранција се сметаат за наплатени средства во извршувањето.

Овој заклучок ќе се објави во следните средства за јавно информирање Нова Македонија и електронски на веб страницата на Комората .

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.

И З В Р Ш И Т Е Л

|  |  |
| --- | --- |
|  | Снежана Андреевска |

Заменик извршител

Зорица Симиќ

Д.-на: Заложен должник

Заложен доверител

УЈП- МФ-Регионална дирекција Скопје

Град Скопје- Даночно одделение

**Правна поука**: Против овој заклучок може да се поднесе приговор до Основниот суд на територијата каде што се спроведува извршувањето согласно одредбите на член 86 од Законот за извршување.